TACC แรลลี่ยาว! บวกอีก 5% ลุ้นผลงาน H2/63 สดใสต่อเนื่อง-ดักเก็บก่อนขึ้น XD พรุ่งนี้
TACC แรลลี่ยาว! บวกอีก 5% ลุ้นผลงาน H2/63 สดใสต่อเนื่อง-ดักเก็บก่อนขึ้น XD พรุ่งนี้
TACC แรลลี่ยาว! บวกอีก 5% ลุ้นผลงาน H2/63 สดใสต่อเนื่อง-ดักเก็บก่อนขึ้น XD พรุ่งนี้
18 ส.ค. 2563

ผู้สื่อข่าวรายงานว่า บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 11.12 น. อยู่ที่ระดับ 6.05 บาท บวก 0.30 บาท หรือ 5.22% ด้วยมูลค่าซื้อขาย 22.65 ล้านบาท

บล.ฟินันเซีย ไซรัส ระบุในบทวิเคราะห์ว่า TACC กำไรสุทธิ ไตรมาส 2/63 เท่ากับ 48 ลบ (+11.6% เทียบไตรมาสก่อนหน้า, +29.7% เทียบช่วงเดียวกันของปีก่อน) หากไม่รวม FX Loss 3 ลบ จะมีกำไรปกติ 51 ลบ (+34.2% เทียบไตรมาสก่อนหน้า, +13.3% เทียบช่วงเดียวกันของปีก่อน) ดีกว่าคาดมาก (เราคาดไว้ 43 ลบ) จากค่าใช้จ่ายที่น้อยกว่าคาด แม้รายได้ลดเพราะโดนกระทบจาก CV-19 แต่อัตรากำไรขั้นต้นดีมากทำจุดสูงสุดใหม่ และลดค่าใช้จ่ายได้มากกว่าคาด ทำให้กำไรปกติ ไตรมาส2/63 ทำจุดสูงสุดใหม่
แนวโน้มกำไรยังดีต่อในครึ่งปีหลัง 2563 โดยคาดจำนวนลูกค้าเข้าร้านของ 7-11 จะกลับมาฟื้นตัวอีกครั้ง ซึ่งบริษัทน่าจะได้อานิสงส์จากการร่วมทำ Stamp Promotion กับ 7-11 และยังทยอยออกเครื่องดื่มรสชาติใหม่ต่อเนื่อง เช่น All Café Herbal Tea 3 รสชาติ และมี อโลเวร่า ท็อปปิ้ง
จากกำไรไตรมาส 2/63 ที่ดีกว่าคาดมาก จึงปรับเพิ่มกำไรปกติปี 2563-2564 ขึ้น 15% – 17% เป็น 193 ลบ (+18.8% เทียบช่วงเดียวกันของปีก่อน) และ 212 ลบ (+10.4%) ตามลำดับ และปรับเพิ่มราคาเป้าหมายปี 2021 เป็น 7.4 บาท จากเดิม 6.5 บาท (อิง PE เดิม 21 เท่า) ยังมี Upside 22.3% และประกาศจ่ายปันผล 1H20 หุ้นละ 0.13 บาท คิดเป็น Yield 2.1% ขึ้น XD 19 ส.ค. และจ่ายเงิน 4 ก.ย. แนะนำซื้อ